Krydstogtskibet Azura fra England anløb Danmarks nordligste by klokken syv i morges. Fartøjet er knap 300 meter langt, og det har en besætning på ikke færre end 1250. Passagerne tæller 3100 personer, og de tog i dag på sightseeing og indkøb i Skagen og omegn. Noget tyder på, at de store skibes rederier for alvor har fået øje på Skagen Havn. - Under alle omstændigheder, så giver denne nye havneudvidelse og den nye kaj nogle fuldstændig anderledes muligheder, som vi ikke havde før, plus vi er interessant for de store krydstogtskibe, hvor vi før havde nogle mindre, siger Anne Sofie Rønne, Cruise Manager i Cruise Skagen.

Referat:
Et kæmpe krydstogtskib anløb i dag Skagen Havn. Med en ny særlig krydstogtkaj kan Skagen nu modtage verdens helt store skibe